Med låten «Stay» kom Tooji på andreplass i den tredje delfinalen som ble arrangert i Florø 4. februar. Sammen med Petter Øien og Bobby Bare, og Yaseen og Julie Maria sikret han seg plass i finalen som ble arrangert i Oslo Spektrum 11. februar. Tooji var den siste av artistene som ble ropt opp til gullfinalen, og etter en tett avstemning var det klart at han fikk representere Norge i den andre semifinalen i Baku torsdag 24. mai. I forkant av konkurransen var Toojis låt den mest populære på YouTube av 2012-konkurransens bidrag.